Argint, Bronz, dar și mențiuni de onoare pentru elevii mai multor licee din Ploiești, participanți la Olimpiada Națională de Matematică.
Gimnaziștii claselor a V-a și a VI-a au susținut Naționala de Matematică în perioada 9-12 mai, la Vaslui.
Șapte elevi ai C.N.„Mihai Viteazul”, C.N. „I.L.Caragiale”, C.N. „Al.I. Cuza” și ai Școlii Gimnaziale „Sf.Vasile” s-au întors acasă cu un palmares impresionant: trei medalii (una de argint și două de bronz), dar și patru mențiuni de onoare. Alți doi participanți de la C.N.„I.L.Caragiale” au făcut o figură frumoasă la Naționale, asta după ce, la faza pe județ, s-au calificat primii. Este vorba despre Carol Mihai Dumitrache și Natalia Rădulescu.
Cei șapte olimpici naționali reîntorși la Ploiești cu premii sunt: Andi Ștefan Mihalcea (cls. a V-a, Colegiul Național „Ion Luca Caragiale” Ploiești) – medalie de bronz.
Iustin Lucian Dumitrescu (cls. a VI-a, Colegiul Național „Mihai Viteazul” Ploiești) – medalie de argint
Mihai Alexandru Oancea (cls. a VI-a, Colegiul Național „Mihai Viteazul” Ploiești) – medalie de bronz
Pavel Jaravete (cls. a VI-a, Colegiul Național „Alexandru Ioan Cuza” Ploiești) – mențiune de onoare
Karan Ștefan Sanalp (cls. a VI-a, Colegiul Național „Ion Luca Caragiale” Ploiești) – mențiune de onoare
Alexandra Maria Bîlgă (cls. a VI-a, Colegiul Național „Mihai Viteazul” Ploiești) – mențiune de onoare
Matei Cristian Toader (cls. a VI-a, Școala Gimnazială „Sf. Vasile” Ploiești) – mențiune de onoare.